
Gipuzkoako Parketxeak

GPS FUNDAZIOA




Arantzazuko aterpetxea erabiltzea eta kudeatzea

ARANTZAZUKO ATERPETXEA ERABILTZEA ETA KUDEATZEA:

ARRETA EMATEKO ETA HURA DINAMIZATZEKO 

KONTRATUA ESLEITZEKO KLAUSULA TEKNIKOEN PLEGUA
(AIZKORRI-ARATZEKO PARKE NATURALA)
2020/01 KONTRATAZIO ESPEDIENTEA 

1.- KONTRATUAREN HELBURUA

Plegu honen helburua ARANTZAZUKO ATERPETXEA ERABILTZEKO ETA KUDEATZEKO (ARRETA EMATEKO ETA HURA DINAMIZATZEKO) KONTRATUAREN ESLEIPENEAN jarraituko diren baldintza teknikoak zehaztea da. Aterpetxea Aizkorri-Aratz Parke Naturalean dago, Oñati udalerrian (Gipuzkoa). 
Kontratazioaren barruan hainbat eginkizun sartzen dira; zehazki, aterpetxean bisitariak artatzea nahiz zentroa dinamizatzea.

Bisitariek aktiboki parte hartzea lortu nahi da eta, horren bitartez, ingurumen hezkuntza, inguru naturalaren ezagutza eta ingurumena errespetatzearen aldeko balioak bultzatzeko asmoa dago, baita naturarekin lotutako ekintzak eta ingurumenarekin harmonian dauden aisialdiko jarduerak sustatzeko asmoa ere.

Kontratuan bildutako jarduerak gauzatzeko, esleipendunak Arantzazuko aterpetxea, hango altzariak eta gainerakoak erabili ahal izango ditu, kontratuak irauten duen epean.

2.- ATERPETXEKO INSTALAZIOEN ERREGIMEN JURIDIKOA ETA DESKRIBAPENA

Arantzazuko aterpetxea Frantziskotarren Anaidiaren jabetzakoa da eta Aizkorri-Aratz parke naturalean dago (Oñati). Parketxearen erabilera Gipuzkoako Parketxe Sarea Fundazioari laga zitzaion.
- Honakoak ditu ATERPETXEAREN ERAIKINAK: 
Arantzazuko aterpetxeak 56 pertsonentzako tokia du eta Gandiaga I eraikinean dago. Harrera-jangela-egongelatarako toki ireki bat, sukaldetxoa, garbitasun eta dutxarako hiru eremu, garbiketa gela bat, arraska bat, ibiltzeko eremuak eta literak dituzten sei gela dauzka.
3.- EMAN BEHARREKO ZERBITZUAREN HELBURUA ETA EZAUGARRIAK

Esleitu beharreko zerbitzuaren helburu nagusia aterpetxera doazen bisitariei haren erabilpena ahalbidetzea eta aterpetxea dinamizatzea da. Horretarako, aterpetxeak dituen baliabideak erabili ahalko dira.

Ondorioz, jarduera guztiak xede hauetara zuzenduko dira:

· Banakoei zein taldeei aterpetxearen erabilpena ahalbidetzera.

· Erromesei aterpetxearen erabilpena ahalbidetzera.

· Aterpetxearen bitartez, Aizkorri-Aratz Parke Naturaleko eta Arantzazuko Santutegiko elementu eta ezaugarri berezien zabalpena erraztera.

· Aizkorri-Aratz Parke Naturalaren dibertimendurako erabilpena sustatzera.
· Oñati udalerriaren elementuak eta Arantzazuren ezaugarriak zabaltzen laguntzera.

· Arantzazu Gaur Fundazioarekin koordinatzea eta batera lan egitea Arantzazun antolatzen diren ekitaldiak sustatzeko (natura, kultura, espiritualtasuna).

Arantzazuko aterpetxean bisitariei ostatu ematea
- Banaka zein taldean doazen pertsonei aterpetxea irekiko eta itxiko zaie, ostatu har dezaten. Horretarako, beharrezko informazio guztia emango zaie.
- Egunak dituen 24 orduetan derrigorrezkoa izango da balizko premiei erantzuteko telefono bidezko artapena eta larrialdiren dagoenean aterpetxeko arduradun bat 15-30 minututan bertan izatea.

- Esleipenduna Aterpetxearen, Parketxearen eta Aizkorri-Aratz Parke Naturaleko gainerako tokien erabilerei (baimenduak eta debekatuak) lotutako informazioa, bisitaldiak eta ibilbideak, aholku orokorrak, zerbitzuen kokapena eta abar adieraziko dituzten baliabideak bisitarien esku jartzeaz arduratuko da.

- Esleipendunak bisitari kopuruaren eta moten kontrola egingo du, baita elementu edo zerbitzu bakoitzaren erabilerarena ere. Horretarako, esleipendunak fitxa bat proposatu beharko du eta Gipuzkoako Parketxe Sarea Fundazioaren onarpena beharko du.

- Aterpetxeko eta Aizkorri-Aratz Parke Naturaleko erabiltzaileen gustuak eta iritziak ezagutze aldera eta etorkizuneko jarduerak haiei zuzentze aldera, bisitariei Gipuzkoako Parketxe Sarea Fundazioak edota Gipuzkoako Foru Aldundiko Mendietako eta Natura Inguruneko Zuzendaritza Nagusiak egokitzat jotzen dituzten galdetegiak banatuko zaizkie eta, ondoren, bildu egingo dira.

- Esleipendunak informazio, interpretazio eta hedapen materialaren inbentarioa egin eta irteera eta sarrera guztiekin eguneratuko du, eskuz eta informatikoki.

Esleipendunak Gipuzkoako Parketxe Sarea Fundazioari aipatutako materialen izakinak agortzeko zorian daudela jakinaraziko dio, Gipuzkoako Parketxe Sarea Fundazioak berriz argitaratzeko edo ekoizteko astia izan dezan. Halaber, esleipendunak txostenean material bakoitzaren arrakasta, onarpena eta bisitariek nola balioesten duen adieraziko du, eta proposamenak egingo ditu.

- ERRESERBAK

Erreserbak urte osoan zehar egin ahal izango dira, horretarako prestatuko den baliabide telematiko baten bidez (e-postaz) edota telefonoz.
Berebat, irekita dagoen hilabete, egun eta orduetan aterpetxean bertan nahiz hara telefonoz deituta erreserbak egin ahal izango dira.

- BISITARIEI OSTATU EMATEKO EGUTEGIA ETA ORDUTEGIA

Bisitariak aterpetxean ostatu emateko zerbitzua bederatzi hilabetetan emango da, martxotik-azarora (biak barne) hain zuzen.

Asteko egutegiari dagokienez, aterpetxea astelehenetik igandera, biak barne, egongo da irekita.

Harrera egiteko ordutegia 9etatik (goizeko bederatzietatik) 21etara (iluntzeko bederatzietara) izango da.

Gosariak goizeko 8etatik 10etara emango dira.

Goizeko 11etatik 13etara gelak hustu beharko dira, garbiketa lanak egin ahal izateko.

Aldez aurretik tokia erreserbatu ez duen publikoari dagokionean, ondoko hau izango da aterpetxearen artapen zerbitzuaren gutxieneko eskaintza: 

* Uztailetik irailera (biak barne), astelehenetik igandera, 13:00etatik 19:00etara.
* Urritik azarora (biak barne) eta martxotik ekainera (biak barne), ostiraletan, larunbatetan, igandeetan eta jaiegunetan 13:00etatik 19:00etara

- Adierazitako gutxieneko ordutegiari kalterik egin gabe, enpresa lizitatzaileek artapen ordutegi hori zabaldu edo hobetu ahal izango dute, kontrataziorako Klausula Administratiboen Pleguak adierazitakoaren arabera. Kontratua esleitzeko lehiaketan kontuan hartuko dira hobekuntza proposamen horiek.
Aterpetxean aldez aurretik tokia erreserbatu duen publikori doakionez, ondoko hau izango da artatzeko zerbitzuaren gutxieneko eskaintza: 

* Martxotik-azarora (biak barne), astelehenetik igandera, biak barne, 9etatik (goizeko bederatzietatik) 21etara (iluntzeko bederatzietara).

- Adierazitako gutxieneko ordutegiari kalterik egin gabe, enpresa lizitatzaileek irekitze ordutegi hori zabaldu edo hobetu ahal izango dute, kontrataziorako Klausula Administratiboen Pleguak adierazitakoaren arabera. Kontratua esleitzeko lehiaketan kontuan hartuko dira hobekuntza proposamen horiek.
Aldez aurretiko erreserben kudeaketari dagokionean, eta, oro har, aterpetxearen funtzionamenduaren arloan, esleipendunak Eusko Jaurlaritzaren Ekonomiaren Garapen eta Lehiakortasun sailak argitaraturiko 200/2013 Dekretua, uztailaren 9koa, turismo-aterpetxeak antolatzen dituena aintzat hartuko du.
- EKARBIZITZA ARAUDIA

Esleipendunak aterpetxe guztietan ohikoa den elkarbizitza araudia prestatu eta proposatuko du, Gipuzkoako Parketxe Sarea fundazioak eta Arantzazu gaur fundazioak onartu beharko dutena.
Aterpetxearen dinamizazio programa

- Aterpetxean egin beharreko jardueren artean Dinamizazio Programa garrantzitsua da, eta esleipendunak diseinatu eta gauzatu beharrekoa da.

Esleipendunak bisitariak erakartzeko kanpainak diseinatzeaz, antolatzeaz eta gauzatzeaz arduratu beharko du (elkarte eta taldeekin harremanetan jartzea eta informazioa ematea, bisitaldien xehetasunak zehazteko; informazioa, gutunak eta abar bidaltzea).

- Esleipendunak aurkeztu beharreko programak, gutxienez, honako datuok jaso beharko ditu:

· Esleipendunak lanak egiteko oinarritzat hartuko dituen helburu espezifikoak eta metodologia zehatza, maila operatiboan azalduta.

· Dinamizazio Programaren etengabeko berrikuspena burutzeko nahiz lorturiko emaitzen eta ikusten diren aukera berrien arabera jarduera berriak proposatzeko/sortzeko modua
Esleipendunak Gipuzkoako Parketxe Sarea Fundazioak lan programaren gainean egiten dituen iradokizunak edo aldaketak onartu beharko ditu, baita Dinamizazio Programaren etengabeko berrikuspenetik nahiz lorturiko emaitzen eta ikusten diren aukera berrien arabera jarduera berriak proposatzeko/sortzeko eginbeharretik datozenak ere.

- Esleipendunak turismoaz, ingurumen hezkuntzaz, kulturaz eta ingurumen naturalaren erabilerarekin lotutako gainerako jarduerez arduratzen diren udaleko, eskualdeko edo probintziako erakundeekin harremanetan egon beharko du, dinamizazio programa gauzatze aldera. Bestalde, Gipuzkoako Parketxe Sarea Fundazioari harremanen egoeraren berri emango dio. Atal honetan Arantzazun turismoaren eta natura eskaintzaren arloan lan egiten duten eragileek lehentasuna izango dute eta lankidetza eta koordinazio berezia izango du Arantzazu Gaur Fundazioarekin.

4.- BEHARREZKO LANGILEAK

- Esleipendunak behar bezala trebatutako eta prestatutako langileak izan beharko ditu, lanak zorroztasunez eta segurtasunez gauzatu ahal izateko. Langileek guztiek aterpetxeko bisitariei jakinarazi beharreko edukiak eta informazioa eta horretarako tresnak edo baliabideak ezagutu beharko dituzte.

- Esleipendunak langile kopuru egokia izan beharko du aterpetxearen zerbitzuak kalitate maila egokiarekin betetzen direla bermatzeko.

- Esleipendunak aldez aurretik proposatu beharko ditu langileak, zerbitzua hasi aurretik eta aldi baterako edo ondorengo ordezkapenen kasuan, eta Gipuzkoako Parketxe Sarea Fundazioaren onarpena beharko dute.
- Esleipendunak edo horren mendeko pertsonek zerbitzuen funtzionamendu egokia eragozten duten edo lan programak ez betetzea eragiten duten egintzak eginez gero edo ez egiteagatik ondorio bera eraginez gero, Gipuzkoako Parketxe Sarea Fundazioak esleipendunari zerbitzua behar bezala betetzeko neurri zehatzak eta eraginkorrak har ditzala eskatu ahal izango dio.

- Publikoaren aurrean lan egiten duten langileek EAEko bi hizkuntza ofizialen ezagutza nahikoa izan beharko dute, bisitariekin bi hizkuntzetan harremanetan aritu ahal izateko.

- Aterpetxean lanean ari den pertsona orok larrialdi planak aplikatzeko modua izan beharko du eta lehen laguntza arloko ezagutza izan beharko du.

- Lanaren ikuspuntutik, langileak esleipendunaren mende egongo dira. Esleipenduna arduratuko da gizarte soldata, zerga behar eta segurtasun eta higiene baldintza guztiak betetzeaz, baita aplikagarriak diren erantzukizun zibileko aseguruez ere. Behar horiek ez betetzeak Gipuzkoako Parketxe Sarea Fundazioari nahiz bi zentroen jabeari (Frantziskotarren anaidiari) edota aterpetxearen lagatzaileari (Arantzazu Gaur fundazioari) ez diete erantzukizunik sortuko.
- Zerbitzua plegu honetan lanaldiei eta ordutegiei buruz adierazitakoaren arabera emango da. Dena den, horiek egokitzeko aukera egongo da, lanak gauzatzean sortzen diren beharren arabera; betiere, Gipuzkoako Parketxe Sarea Fundazioak oniritzia ematen badu, berariaz eta idatziz.

- Langileek behar bezala jantzita lan egin beharko dute. Horretarako, Gipuzkoako Parketxe Sarea Fundazioak zehaztutako jantziak eramango dituzte, eta txartela edo beren burua identifikatzeko bestelako elementuak ikusgai eraman beharko dituzte. Halaber, enpresa esleipendunaren bereizgarria eraman ahalko dute, Gipuzkoako Parketxe Sarea Fundazioarekin aldez aurretik hitzartutako tokian.

- Enpresa esleipendunaren langileak beren kabuz edo enpresak beren eskura jarritako garraiobidea erabilita joango dira aterpetxera. Joan-etorrietarako behar duten denbora zehaztutako lan ordutegitik kanpo dago eta ez da ordainduko.

- Enpresa esleipendunak Laneko Segurtasun eta Higiene Plana aztertzeko, diagnosia egiteko, sortzeko eta gauzatzeko ardura izango du, indarrean dagoen araudiari jarraiki.

5. GIPUZKOAKO PARKETXE SAREA FUNDAZIOAREN KONTURAKO GASTUAK

- Aterpetxeko eraikineko instalazioetako mantentze-konponketak.
- Aterpetxeko instalazioetako elementuen (argiztapen eta beroketa sistemak, altzariak eta abar) mantentze-konponketak, salbu ekipamendua kaltetu bada esleipendunak gaizki erabili duelako edo ez duelako ondo zaindu. Horrelakoetan, esleipendunak kontratua hasterakoan bere esku jarritako ekipamendua ordezkatuko du, antzeko kalitatea daukan beste batekin. Izan ere, esleipendunak behar bezala zaindu behar ditu haren eskura jarritako ekipamenduak. Halaber, esleipenaren iraunaldia amaitutakoan, esleipendunak aldatu beharko ditu, bere kontura, Gipuzkoako Parketxe Sarea Fundazioaren iritziz kaltetuta dauden materialak eta instalazioak.
- Aterpetxeko instalazioetako kontsumoak (ura, argindarra, telefonoa eta abar) gehienez urteko 11.000 € arte (BEZ barne). Kopuru horretatik aurrera esleipendunak ordainduko ditu kontsumoak.

- Gandiaga I eraikineko komunitate gastuen (garbiketa…) dagokion zatia.
- Gipuzkoako Parketxe Sarea Fundazioari dagokio aterpetxean behar den material suntsikor guztien hornikuntza, dibulgaziozko materiala barne.
6. ESLEIPENDUANREN KONTURAKO GASTUAK

- Esleipendunak bere esku jarritako instalazioen eta ekipamenduaren (ikus 1 eranskina) funtzionamendu eta kontserbazioa egoera egokian mantendu beharko ditu. Hala, Gipuzkoako Parketxe Sarea Fundazioaren ustez esleipendunak gaizki erabili dituelako edo egoki mantendu ez dituelako akatsak dauzkaten materialak eta instalazioak esleipendunak berak berritu beharko ditu.

- Aterpetxeko eraikineko instalazioetako garbiketa, eta instalazio horietan zerbitzua behar bezala emateko behar diren gainerako elementuak garbitzeko gastuak.
- Zerbitzuan sortutako hondakinak gestionatzea.
- Aterpetxean gosariak eskaintzeko beharrezkoa izango den janari-hornidura, haien prestakuntza eta horretarako erabilitako baliabide eta tresneriaren garbiketa.
- Aterpetxeko instalazioetako kontsumoak (ura, argindarra, telefonoa eta abar) urteko 11.000 €tik aurrera (BEZ barne).
- Aterpetxean erabiliko diren izara, estalki eta oihalen (toallen) garbiketa.
7.- ZERBITZUAK KOBRATZEA ETA MERCHANDAISINGA
- Aterpetxearen erabilerak diru-sarrerak sortuko dituzte, erabiltzaileei zerbitzuengatik eskatzen zaizkien prezioengatik. Hortaz, aterpetxeko ostatu zerbitzuek eskubide ekonomikoak emango dizkiote esleipendunari; eskubide horiek zerbitzuen erabiltzaileek ordaindu behar dituzten tarifen araberakoak izango da. Horretarako, esleipendunak aterpetxearen zerbitzuen prezioen proposamena aurkeztuko dio (erromesentzat salneurri bereziak barne) Gipuzkoako Parketxe Sarea Fundazioari, onar dezan. Zerbitzu horiek zuzenean ordainduko dizkiote erabiltzaileek esleipendunari.
Salneurriek Gipuzkoako Foru Aldundiaren 1/2015 foru dekretuan –otsailaren 5eko 5/2019 Foru Dekretuak aldatuta- biltzen direnak ezingo dituzte %50ena baino gehiago gainditu. Erromsen kasuan, aipatu dekretuan bltzen diren salneurri murriztuak izango dira aplikatu beharrekoak.
Esleipendunaren ardura izango da prezioen kobrantza likidatzea eta kudeatzea. Esleipendunak kobrantza horiek kudeatuko ditu, esleipendunaren izenean eta bere kontura.
Bestalde, esleipendunak Gipuzkoako Parketxe Sarea Fundazioari hilero, aterpetxeko aurreko hilabeteko zerbitzuei buruzko memoria ekonomikoa bidali beharko dio.

- Gipuzkoako Parketxe Sarea Fundazioak, Frantziskotarren anaidiak nahiz Arantzazu Gaur Fundazioak bisitarientzat argitalpen informatiboak, interpretaziozkoak edo dibulgaziozkoak edo merchandaising materialak salgai jartzen baditu, esleipenduna arduratuko da horiek saltzeaz eta horren bidez lortzen dituen diru-sarrerak Gipuzkoako Parketxe Sarea Fundazioarekin, Frantziskotarren anaidiarekin nahiz Arantzazu Gaur Fundazioarekin likidatuko ditu, erakunde horiek erabakitzen duen moduan.

- Beste edozein produktu saltzeko, aurretik Gipuzkoako Parketxe Sarea Fundazioaren eta Arantzazu Gaur Fundazioaren baimena beharko da. Elikaduraren arloko produktuen kasuan, osasun berme guztiak eduki beharko dituzte.

8.- ESLEIPENDUNAREN BESTE BETEBEHAR ETA ESKUBIDE BATZUK

- Esleipendunak zerbitzu saiatua eman beharko du, bai eskaintzen dituen zerbitzuei dagokienez, bai langileen jantziei dagokienez.

Gipuzkoako Parketxe Sarea Fundazioak zerbitzua eteteko agindua eman ahal izango du eta, hala badagokio, ixtekoa, zerbitzu-emateari lotutako arrazoiak direla medio zerbitzu hori eskasa bada, edo erabiltzaileen osasun, higiene eta segurtasunerako beharrezko neurriak betetzen ez baditu.

- Esleipendunak aterpetxearen arreta eta dinamizazio zerbitzua berak bere kabuz beteko duela hitz emango du eta debekatuta egongo da hura, osorik edo haren zati bat, azpikontratatzea Gipuzkoako Parketxe Sareak espresuki eta idatziz onartzen ez badu. Baldintza hau beteko ez balitz, Fundazioak kontratua alde bakar batez deusezta lezake, esleipendunari kalte-ordaina eman beharrik izan gabe.

- Aterpetxeko mota guztietako ekipoak lizitazio honen helburu diren zeregin eta funtzioak betetzeko bakarrik erabiliko dira.

- Esleipendunak prezioak, oharrak eta abar jendaurrean jarriko ditu, Euskal Autonomia Erkidegoko hizkuntza ofizialetan. Era berean, esleipendunak bisitariei arreta bi hizkuntzetan bermatuko die. Arreta hori frantsesez eta ingelesez ere emateko aukera kontuan hartuko da.

- Esleipendunak ezingo du salgai dauden produktuen publizitatearekin lotutako iragarkirik edo pegatinarik itsatsi instalazioetan edo altzarietan Gipuzkoako Parketxe Sarea Fundazioaren baimenik gabe.

- Esleipendunak ezingo du obrarik egin Gipuzkoako Parketxe Sarea Fundazioaren eta Arantzau Gaur Fundazioaren baimenik gabe.

- Esleipendunak kexa-liburua bezeroen esku jarriko du, baita iradokizun liburu bat ere.

- Pertsonaren bat galtzen bada edo istripuren bat gertatzen bada, esleipendunari zaintza langileek erreskateetan lagun dezatela eskatu ahal izango zaio.

- Esleipendunari Aizkorri-Aratz Parke Naturalean edozer jardueratan edo kudeaketa neurritan laguntzeko eskatu ahal izango zaio eta, bereziki, hirugarrenak laguntzea, ikerketak, datu-hartzeak, filmazioak, erreportajeak, eta abar egin behar badituzte.

- Esleipendunari Gipuzkoako Parketxe Sarea Fundazioak egokitzat jotzen dituen administrazio lanetan laguntzeko eskatu ahal izango zaio, adibidez, hirugarrenei (ikastetxeak eta abar) datuak edo mezuak bidaltzea.

- Esleipendunak erabateko sekretu profesionala gordeko du, lortutako informazioa lan hau ondo betetzeko bakarrik erabiliz. Informazio hori Gipuzkoako Parketxe Sarea Fundazioaren jabetzakoa izango da, bakar-bakarrik, eta ezingo da beste inongo helburutarako erabili, berariazko baimen idatzirik eduki gabe.

- Gipuzkoako Parketxe Sarea Fundazioa ez da esleipendunak erabateko erantzukizun tekniko eta legalarekin kontrolatu, proiektatu, informatu edo kalkulatzen duenaren erantzule izango. Esleipendunak kontratu honen helburua den lana erabat gauzatzeko behar beste langile egoki eta dagokien tituluaren jabe eduki beharko ditu.

- Esleipendunaren ardura izango da lana ongi egiteko beharrezko informazio guztia lortzea proposaturiko lanak egiteko, eta horretan ezingo du aitzakia gisa erabili aurreikusi baino denbora gehiago edo zailtasun handiagoak dituela, ezta aurrekontua handitu beharra ere.

- Esleipendunari dagokio lan hau egiteko behar diren baimenak eta lizentziak lortzea, bai ofizialak, bai partikularrak, indarrean dagoen legediari jarraiki.

9.- EPEA

Kontratua URTEBETERAKO izango da eta beste LAU (4) urtez luzatu ahal izango da, alderdiak ados jartzen badira. Luzapen bakoitzaren epea urtebetekoa izango da.
10.- BARNE ETA KANPO KOMUNIKAZIOAK

- Lanaren hasieran, jarraipen batzorde bat sortuko da eta bilera maiztasun jakin bat finkatuko da, esleipendunak lanen martxari buruzko informazioa eman dezan.

- Ohiko bilerez gain, esleipendunak Gipuzkoako Parketxe Sarea Fundazioarekin harremana izango du eta bilerak egingo ditu, ongi koordinatzeko eta lanean ari dela sortzen diren arazoak aztertzeko. Esleipendunak bilera guztietan adostutakoa idatziz jasoko du eta aktak idatziko ditu. Akta horiek Gipuzkoako Parketxe Sarea Fundazioari helaraziko dizkio.

- Esleipenduna behartuta egongo da Gipuzkoako Parketxe Sarea Fundazioak egokitzat jotzen dituen aldaketa guztiak onartzera eta zerbitzuan txertatzera.
- Esleipendunak, zerbitzua ematen duen bitartean, aterpetxearen kudeaketari buruz egiten dituen komunikazio guztiak aurretik Gipuzkoako Parketxe Sarea Fundazioari helarazi beharko dizkio, onar ditzan, eta komunikazioak azken horrek zehazten dituen euskarriak erabiliz egin beharko dira.

- Halaber, eraikinetako identifikazio eta seinalizatze elementu guztiek, paperezkoek eta irudia barne har dezaketen gainerako euskarriek Aizkorri-Aratz Parke Naturalaren irudia islatu beharko dute, baita Gipuzkoako Parketxe Sarea Fundazioaren logotipoa edo azken erakunde horrek zehazten dituen bestelako bereizgarriak ere.

11.- ETENGABEKO EBALUAZIOA

- Gipuzkoako Parketxe Sarea Fundazioak emandako zerbitzuei buruzko etengabeko ebaluazioa egingo du, funtzionamenduaren kalitate maila ikusteko. Horretarako, beharrezkotzat jotzen dituen jarduera guztiez gain, esleipendunak hilero, eta hurrengo hileko lehenengo hamabostaldian, aurreko hilabeteko zerbitzuaren garapenari buruzko memoria tekniko bat helarazi beharko dio, eta memoria horretan ondokoak barne hartu beharko ditu, gutxienez:

· Aurkeztutako proiektuaren arabera gauzatutako jarduerak eta bestelakoak.

· Aterpetxeko erabiltzaileei buruzko datuak, jarduera bakoitzeko partaideak eta taldeak zehaztuta, baita ostatu hartutako pertsonak, bisitariak eta abar ere. Gainera, zerbitzuak hileko zein egunetan erabili dituzten ere jaso behar da.

· Erabiltzaileek jarduerak hobetzeko edo dibertsifikatzeko egindako iradokizunak.

· Kontratazioaren helburu diren zerbitzuetatik eratorritako diru-sarreren eta gastuen hileko kontuak.

- Urtero, bukaerako memoria bat entregatuko da. Memoria horretan, sortutako informazio guztia bilduko da, baita urtean zehar egindako zeregin eta lan guztien deskribapena ere. Gainera, aterpetxea ongi kudeatzeko interesgarrientzat jotzen direnak proposatuko dira.

- Urtero, ekitaldi bakoitzeko urtarrilean, esleipendunak Gipuzkoako Parketxe Sarea Fundazioari aterpetxeko instalazioetan dauden mota guztietako materialen (suntsikorrak eta ez suntsikorrak) izakinei buruzko zerrenda aurkeztuko dio, aipatutako ekitaldirako eskuratu beharreko materialaren aurreikuspena barne.

- Esleipendunak Gipuzkoako Parketxe Sarea Fundazioari edozein unetan zerbitzuaren gauzatzeari buruzko ikuskaritza teknikoa egiten utziko dio, funtzionamendua pleguan eta indarrean dauden xedapenetan aurreikusitakoarekin bat datorren egiaztatzeko.

Esleipendunak ikuskaritza lana erraztu beharko du, eskatzen dioten informazio guztia emanez eta Gipuzkoako Parketxe Sarea Fundazioari laneko gertakari guztien berri emanez.

- Parke naturaletako erabiltzaileen hobespenak eta iritziak ezagutzeko eta haiei zuzendutako etorkizuneko jarduerak orientatu ahal izateko, esleipendunak bisitariei Gipuzkoako Parketxe Sarea Fundazioak egokitzat jotzen dituen galdetegiak emango dizkie eta, ondoren, jaso egingo ditu.

